“เงินบาท” วันนี้เปิดตลาด 34.67 บ. แนะผู้นำเข้าซื้อสกุลต่างประเทศ เพื่อปิดความเสี่ยง
ทีเอ็มบีธนชาต เผย ค่าเงินบาทวันนี้เปิดตลาด 34.67 บาทต่อดอลลาร์ แข็งค่าจากราคาปิดตลาดวานนี้ที่ระดับ 34.74 บาท โดยมองกรอบวันนี้เคลื่อนไหวช่วง 34.50- 35.10 บาท/ดอลลาร์ แนะผู้นำเข้าซื้อสกุลต่างประเทศ เพื่อปิดความเสี่ยง ส่วนผู้ส่งออกขายเงินตราต่างประเทศที่เหนือระดับ 35.50 บาท/ดอลลาร์
“เงินบาท” วันนี้เปิดตลาด 34.67 บ. แนะผู้นำเข้าซื้อสกุลต่างประเทศ เพื่อปิดความเสี่ยง ส่วนผู้ส่งออกขายเงินตราต่างประเทศที่เหนือระดับ 35.50 บาท/ดอลลาร์
21 ธ.ค. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(21ธ.ค.65) ค่าเงินบาทเช้านี้เปิดตลาด 34.67 บาท/ดอลลาร์ แข็งค่าขึ้นเล็กน้อย จากราคาปิดตลาดเมื่อวานที่ระดับ 34.74 บาท/ดอลลาร์
โดยเงินบาทยังคงแข็งค่าตามค่าเงินเยน หลังจาก BOJ ประกาศขยายกรอบอัตราผลตอบแทนพันธบัตรรัฐบาลอายุ 10 ปี นักลงทุนจึงกังวลว่าญี่ปุ่นจะหันมาใช้นโยบายคุมเข้มทางการเงินตามรอยธนาคารกลางทั่วโลก
ส่วนปัจจัยที่ตลาดจับตา คือดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐในวันศุกร์นี้ ขณะที่นักวิเคราะห์คาดว่า ดัชนี PCE จะบ่งชี้ว่าอัตราเงินเฟ้อได้ผ่านจุดสูงสุดแล้ว ทั้งนี้ ดัชนี PCE ถือเป็นมาตรวัดเงินเฟ้อที่สามารถตรวจจับการเปลี่ยนแปลงในพฤติกรรมของผู้บริโภค และครอบคลุมราคาสินค้าและบริการในวงกว้างมากกว่าข้อมูลดัชนีราคาผู้บริโภค (CPI) จากกระทรวงแรงงานสหรัฐ
ด้านนักลงทุนต่างชาติยังคงขายสุทธิในตลาดหุ้น 1,843 ล้านบาท
อย่างไรก็ตามมองกรอบค่าเงินบาทวันนี้ เคลื่อนไหวช่วง 34.50- 35.10 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง ส่วนผู้ส่งออกแนะนำขายเงินตราต่างประเทศที่เหนือระดับ 35.50 บาท/ดอลลาร์